Asiyesikia la mkuu huvunjika guu

ASIYESIKIA LA MKUU HUVUNJIKA GUU
Methali hii inamaanisha kuwa mtu asiposikiza maono ya wavyale wake atakuja kupata taabu mbeleni au baadae. Methali hii hutumika kuwaonya wale wasiosikiza maneno ya wakuu wao au waliowazidi umri kuwa wasipowasikiliza wangepata taabu sana. Methali inaenda sawa sawia na ile ambayo mkataa pema, pabaya pamwita.
Katika kitongoji kilichoitwa mamboleo, paliondokea baba mmoja na mke. Watu hawa walikuwa na pesa kama njugu. Katika maisha yao walijaliwa kupata mwana aliyeitwa Kisura. Mtoto huyu alikuwa mtoto wa pekee. Walimpenda mwana wao kwa kilo na kumtunza kama mboni wao wa macho. Kisura alikuwa akisoma shule ya msingi inayoitwa msingi bora. Kisura alikuwa mwenye bidii ya mchwa ya kujenga kichuguu. Kwa madarasani alikuwa akiebuka wa kwanza katika kila mtihani. 
Kisura kama jina lake alikuwa mrembo aliye umbwa akaumbika. Si shungi la nywele, si macho ya gololi, vyote alikuwa navyo. Lakini wahenga walisema kuwa kizuri hakikosi ila. Japo Kisura alikuwa mrembo lakini alikuwa na tabia za shetani. Wazazi wake walimkanya lakini aliwajibu kuwa yao yalipita. Kisura alikuwa na marafiki wabaya sana waliomshauri mambo mabaya. Kisura alikuwa akiiba pesa za wavyele wake na kuwapelekea wanafunzi wenzake. 
Wazazi wake walimkanya na kumshauri lakini hawakufua dafu, hata walimu walijaribu lakini walikuwa wakipigia mbuzi gitaa. 
Kisura alifanya mtihani wake wa mwisho wa darasa la nane. Kwa bahati nzuri alifaulu vizuri Wazazi wake walifurahi gaya ya kufurahi. Walimshauri mwana wao atakapo enda huko shuleni akafanye bidii. Lakini kama kawaida yake aliwaitikia tu. 
Kisura alienda shule ya bweni inayoitwa Shika Adabu. Kisura alianza kuendelea na tabia zake mbovu, alianza hata kuuza mwili wake ilhali alikuwa akitumiwa pesa na wavyele wake. 
Siku moja alipokuwa amelala kwenye bweni lake. Wanafunzi wenzake walimtilia dawa za kulevya ndani ya bagi lake. Alipoamka alijikuta amezingirwa na polisi, mwalimu mkuu, rafiki yake. Alipouliza aliambiwa kuwa yeye huuza dawa za kulevya. Kisura alijitetea na kulia lakini hakukumsaidia chochote. Alimwangalia rafiki yake na kujua kuwa kikulacho kinguoni mwako. Pia, aliyakukumbuka maneno ya wavyele wake kuhusu kutembea na marafiki wabaya lakini alikuwa amechelewa kwani alipelekwa gerezani. Hadithi hii inawafunza watu walio na tabia kama za Kisura wabadilike na kusikiliza wavyele wao.